text: Løsgængere stifter nyt parti
  03 februar 2014 kl. 09.10
  De to politiske løsgængere i Esbjerg byråd, Freddie og Kim Madsen, stifter deres eget parti. De har søgt om at bruge navnet Liberalt Folke Parti og søgt om parti-bogstavet D.
  De to forlod Dansk Folkeparti kort efter kommunalvalget i november. Far og søn blev valgt til byrådet, men interne stridigheder betød, at de meldte sig ud af partiet to dage efter valget.
  Siden har de overvejet, om det skulle melde sig ind i Liberal Alliancen, oplyser JydskeVestkysten, men især Freddie H. Madsen kunne ikke forlige sig med partiets skattepolitik.
  Freddie H. Madsen, som er fyldt 70 år, og sønnen Kim skal ikke kun stille op i Esbjerg. De har landspolitiske ambitioner.
  De har søgt Indenrigsministeriet om at få godkendt navnet Liberalt Folke Parti. Ifølge JydskeVestkysten er Freddie H. Madsen i tvivl om, hvornår de kan være klar til at stille op.
  - Vi ved jo heller ikke, om valget først kommer i efteråret 2015. Kommer det før, tvivler jeg på, at vi er klar, siger han til avisen.
  